**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  10 – 5 – 2021

**ΑΜΑΡΟΥΣΙΟΥ Αρ. Πρ.: 504**

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Φ. Καββαδία 6932628101**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**Προς: Τα μέλη του Συλλόγου μας**

**Κοινοποίηση: Δ.Ο.Ε., Συλλόγους Εκπ/κών Π. Ε. της χώρας, Δ/νση Π. Ε. Β΄ Αθήνας**

**Θέμα: «Κινητοποίηση αδιόριστων εκπαιδευτικών στο ΥΠΑΙΘ την ΠΑΡΑΣΚΕΥΗ 21 ΜΑΪΟΥ 2021 στις 13:30 διεκδικώντας μαζικούς μόνιμους διορισμούς εκπαιδευτικών όσους είναι και οι πραγματικές ανάγκες της Δημόσιας Εκπαίδευσης».**

**Οι προαναγγελθέντες 5.250 μόνιμοι διορισμοί εκπαιδευτικών για τις ανάγκες της Πρωτοβάθμιας & Δευτεροβάθμιας εκπαίδευσης αποτελούν κοροϊδία αφού δεν επαρκούν ούτε καν για να καλύψουν τις ανάγκες των 8.000 εκπαιδευτικών που αποχωρούν το 2021 με σύνταξη.**

**Οι διορισμοί δεν είναι απλοί αριθμοί αλλά η ζωή των αναπληρωτών – αδιόριστων εκπαιδευτικών και οι ανάγκες των μαθητών και μαθητριών μας.**

**Τη φετινή σχολική χρονιά οι προσλήψεις αναπληρωτών/αναπληρωτριών εκπαιδευτικών στην πρωτοβάθμια & δευτεροβάθμια εκπαίδευση έφτασαν τις 50.000 για να καλυφθούν οι πραγματικές ανάγκες της δημόσιας εκπαίδευσης. Αναρωτιόμαστε τώρα γιατί καλούμαστε από την κυβέρνηση να μοιραστούμε τα ψίχουλα των 5.250 μόνιμων διορισμών;**

**Απαιτούμε – διεκδικούμε:**

* **μαζικούς μόνιμους διορισμούς εκπαιδευτικών ανάλογους με τις πραγματικές ανάγκες της δημόσιας εκπαίδευσης,**
* **κατάργηση του προσοντολογίου & του νόμου 4692/2020 της Κεραμέως,**
* **μαζικούς μόνιμους διορισμούς εκπαιδευτικών – μονιμοποίηση όλων των αναπληρωτών αποκλειστικά με βάση το πτυχίο και ολόκληρη την προϋπηρεσία,**
* **σύσταση οργανικών θέσεων για όλα τα διδακτικά αντικείμενα που διδάσκονται στην Π. Ε.,**
* **επαναφορά του υπεύθυνου δασκάλου στα ολοήμερα τμήματα των Δημοτικών Σχολείων και σύσταση οργανικών θέσεων δασκάλων στα ολοήμερα στην αναλογία 15 μαθητών ανά δάσκαλο,**
* **σύσταση οργανικών θέσεων νηπιαγωγών για την πλήρη εφαρμογή της Δίχρονης υποχρεωτικής προσχολικής αγωγής & εκπαίδευσης σε όλη τη χώρα με αναλογία 15 νήπια ανά νηπιαγωγό και ίδρυση πολυθέσιων νηπιαγωγείων – εξίσωση ωραρίου δασκάλων & νηπιαγωγών,**
* **μείωση των μαθητών στο τμήμα στην αναλογία 15 μαθητές/μαθήτριες ανά εκπαιδευτικό,**
* **μείωση του ωραρίου των εκπαιδευτικών της πρωτοβάθμιας εκπαίδευσης – εξίσωσή του με το ωράριο των εκπαιδευτικών της δευτεροβάθμιας,**
* **μείωση του ορίου συνταξιοδότησης για τους εκπαιδευτικούς πλήρη σύνταξη στα 30 χρόνια υπηρεσίας με όριο ηλικίας τα 55 έτη.**

**ΜΕ ΒΑΣΗ ΤΟ ΠΑΡΑΠΑΝΩ ΠΛΑΙΣΙΟ το Δ. Σ. του Συλλόγου Εκπ/κών Π. Ε. Αμαρουσίου προκηρύσσει τρίωρη στάση εργασίας για τις τρεις τελευταίες ώρες της πρωινής βάρδιας ή τις τρεις πρώτες ώρες της απογευματινής βάρδιας (διευκολυντική, μπορεί να χρησιμοποιηθεί για τη στάση από 1- 3 ώρες από τους συναδέλφους, ανάλογα με το διδακτικό ωράριο του καθενός) για τα μέλη του σωματείου μας που θέλουν να συμμετάσχουν ΣΤΗΝ ΚΙΝΗΤΟΠΟΙΗΣΗ ΣΤΟ ΥΠΑΙΘ ΤΗΝ ΠΑΡΑΣΚΕΥΗ 21 – 5 – 2021 ΣΤΙΣ 13:30 διεκδικώντας όλα τα παραπάνω.**

